VEGA & Skandinavian præsenterer

**TV-2 annoncerer ekstrakoncert i VEGA**

*Koncerten med TV-2 den 27. december går hastigt mod udsolgt, og der annonceres derfor nu en ekstrakoncert den 28. december i Store VEGA.*

TV-2 er netop startet på deres ”Bag duggede ruder”-turné, der bl.a. bringer dem til VEGA, hvor de vil spille endnu en album-koncert med numre fra deres album *Nutidens unge*, *Rigtige mænd* og *En dejlig torsdag*.

**På turné med udgivelsen *Bag duggede ruder***
Det danske band spiller 100 sange fra hele bagkataloget fordelt på seks koncerter, det næste halve år rundt om i Danmark med en enkelt afstikker til udlandet.

Undervejs får vi 100 sange af de bedste, (og dem de stadig kan spille) præsenteret i nye og originale versioner med et hav af gæster og brudstykker af den originale scenografi. Spørgsmålet er: Får vi dem at se i de Hawaii- skjorter de optrådte med på Roskilde festivalen i 1981?

Anledningen er at TV-2 endelig har taget sig sammen til samle værkerne og udgive dem under overskriften: *Bag duggede ruder 1981- 2012*. Godt 30 år er der gået siden TV-2 for første gang optrådte i hjembyen. På Café Casablanca stod orkestret stuvet sammen på få kvadratmeter, med små tv-monitorer udenfor til den store forsamling, som IKKE kunne komme ind.

Siden er koncertstederne vokset lidt, det er blevet til mange udsolgte koncerter i Scandinavian Congres Center, KB Hallen og sidst i 2012 for over 35.000 mennesker på årets Skanderborg Festival.

Nu er de så klar til at spille endnu en koncert i VEGA, hvor de inviterer publikum med på en tidsrejse uden endestation.

**Fakta om koncerten**
VEGA & Skandinavian præsenterer
TV-2 – Bag dukkede ruder – ekstrakoncert (DK)

Fredag 28. december kl. 20

Store VEGA, Enghavevej 40, 1674 Kbh. V

350 kr. + gebyr

Billetsalget starter 2. november via VEGAs hjemmeside, BilletNET og på posthuse

Læs mere på <http://vega.dk/arrangementer/tv-2-bag-duggede-ruder-ekstrakoncert-9358.html>

*For yderligere oplysninger kontakt venligst*
Anders Madsen
Online-redaktør, VEGA
akm@vega.dk - 3326 0946